Държавен вестник, бр. 105, 2025 г., стр. 77

БРОЙ  105	
Д Ъ Р Ж А В Е Н  В Е С Т Н И К 	
СТР.  77   
5. Изисквания към материалната база
5.1. Изисквания към кабинетите за обучение по теория на професията – характеристики, 
обзавеждане, оборудване, софтуер
Кабинетите за обучение по теория на професията трябва да осигуряват функционална учеб­
на среда с индивидуални работни места за обучаващите се и преподавателя. Обзавеждането 
включва работна маса и стол за всеки обучаван, както и работно място за преподавателя. 
Кабинетът трябва да бъде оборудван с учебна дъска (черна или бяла), флипчарт, шкафове за 
съхранение на учебни материали, екран за прожектиране и мултимедиен проектор. Необходимо 
е да се осигурят компютър с достъп до интернет, видеотехника и аудиовизуални средства за 
онагледяване на учебния процес.
За ефективно обучение по професията се изисква наличие на съвременни табла, схеми, 
макети и модели, представящи реални елементи от ВЕИ системи, както и пособия за визуа­
лизация на електробезопасност. Кабинетите трябва да разполагат с техническа документация 
като инструкции, нормативни актове, чертежи, работни карти, нарядни бланки и ръководства. 
Осигуряването на справочна и каталожна литература, електронни уроци, фирмени материали 
и стандарти е задължително. Желателно е към кабинета да има обособено хранилище за съх­
ранение на учебно-техническите средства и оборудването.
Препоръчително е кабинетите да бъдат снабдени със специализиран софтуер за проектиране 
и анализ на електрически мрежи и съоръжения, включително програми за симулация, пресмя­
тане на електрически параметри и изчертаване на схеми.
5.2. Изисквания към учебната база за обучение по практика на професията – характерис­
тики, обзавеждане, оборудване, софтуер
Учебната база за обучение по практика за професията „Възобновяеми енергийни източници“ 
следва да предоставя възможности за реално или симулирано изпълнение на дейности, свърза­
ни с монтажа, пуска, обслужването, диагностиката и безопасната експлоатация на системи за 
слънчева, вятърна, водна, геотермална и биоенергия, в съответствие с учебното съдържание. 
Практическото обучение следва да бъде съобразено с от Директива (ЕС) 2023/2413.
Базата трябва да включва специализирана работилница или лаборатория, оборудвана с макети 
и реални компоненти на фотоволтаични панели и контролери; соларни колектори и термопом­
пи; инвертори, акумулатори и съоръжения за преобразуване и съхранение на енергия; вятърни 
турбини (настолни или мащабни модели); биогазови инсталации или симулатори; хидравлични 
и циркулационни системи.
Всяко работно място трябва да е оборудвано с инструменти за монтаж и настройка, вклю­
чително: мултиметри, мегаомметри, термокамери, токови клещи, ръчни електроинструменти, 
кабелни стрипери, кримпващи уреди, винтоверти, помпи, както и лични предпазни средства 
(ЛПС) и екипировка за работа на открито и на височина.
Следва да има стендове за симулиране на различни ВЕИ системи, включително съоръжения 
с батерийно съхранение, хибридни конфигурации и автономни инсталации; тестови платформи 
за измерване на напрежение, ток, ефективност, температура, налягане и други параметри; табла 
и макети за откриване на повреди и симулиране на аварийни ситуации.
Базата трябва да осигурява демонстрационна зона за реално наблюдение на работеща ВЕИ 
система (например покривен монтаж, наземна платформа или мобилен контейнер); компютърно 
работно място с лицензиран софтуер за проектиране, конфигуриране, симулация и мониторинг 
на енергийни системи.